  Туспуктэм: Руслан Нуриахметов Наталия Сильвестрова 0+ «Выжыкылысь геройёс Тол Бабайлэн вордскем шаераз» XII улосвылкуспо фестиваль туэ кык нунал мыноз. 9-тӥ толсуре шулдыръяськонъёс Шарканын Тол Бабайлэн юртъераз, нош 10-тӥ толсуре Удмуртиысь циркын ортчозы. Со сярысь Удмуртиысь турист порталын ивортӥзы. Тол Бабай чеберъям юртаз выль ар кырӟанъёсты, калык инструментъёсын шудӥсь оркестрез кылзыны луоз. 2023-тӥ арын нырысетӥез выль ар кыз тылъёсын ӝуатскоз, йӧ кар но выжыкыл коркаос озьы ик яркыт тылъёсын пиштыны кткутскозы. Куноослы удмурт калык сиёнъёсты веръяны ӵектозы. Усточиослэн юртазы синпельёс басьтыны яке ас киын лэсьтыны луоз. Валтӥсь сцена вылын Тол Бабай но солэн эшъёсыз учкисьёсты шулдыртозы но выль ар мылкыд кузьмалозы. Ижкарысь циркын «Друг как в сказке!» выль ар программа возьматозы. Тегъёс: ТолБабай Выльар Мерлык Шаркан Ижкар Удмуртия  